
Uznesenie  Mestského zastupiteľstva v Novej Dubnici zo dňa  25. júna 2025

U z n e s e n i e  č. 41


Mestské zastupiteľstvo na základe prerokovaného materiálu

A/  s c h v a ľ u j e

v súlade s Článkom 18 ods. 2 Zásad hospodárenia s majetkom mesta Nová Dubnica nasledovný
majetok mesta Nová Dubnica ako prebytočný majetok:
a) pozemok parc. KN-C č. 2487/2 – zastavaná plocha a nádvorie o výmere 32 m²,
pozemok zapísaný Okresným úradom Ilava, katastrálnym odborom na LV č. 1000, k. ú. Nová
Dubnica, vlastník 1/1 Mesto Nová Dubnica, IČO: 00317586. Situačný náčrt tvorí Prílohu č. 1 tohto návrhu uznesenia.

Všeobecná hodnota pozemku v písm. a) podľa Znaleckého posudku č. 110/2025 zo dňa 09.06.2024
vypracovaného znalcom Ing, Šárkou Kurucovou je 1260,48 €.

B/  s c h v a ľ u j e

odpredaj pozemku uvedeného v bode A/ tohto návrhu ako odpredaj podľa § 9a ods. 15 písm. f)
zákona č. 138/1991 Zb. o majetku obcí v znení neskorších predpisov ako prípad hodný
osobitného zreteľa trojpätinovou väčšinou všetkých poslancov.
Zdôvodnenie odpredaja podľa § 9a ods. 15) písm. f) zákona č. 138/1991 Zb. o majetku obcí
v znení neskorších predpisov (ako prípad hodný osobitného zreteľa):
1. Žiadatelia sú vlastníkmi priľahlého pozemku parc. KN-C č. 2487/1 k pozemku, ktorý žiadajú
odkúpiť.
2. Žiadatelia dlhodobo užívajú a udržiavajú pozemok, ktorý je predmetom žiadostí ako predzáhradu.
3. Ide o majetkovoprávne vysporiadanie pozemkov v IBV Miklovky (užívaných bez právneho titulu).
4. Predmetný pozemok svojim umiestnením tvorí ucelenú plochu s pozemkom pred a pod rodinným
domom vo vlastníctve žiadateľov,
5. Odpredaj uvedeného pozemku je v súlade s Článkom 6 ods. 5 písm. g) Zásad hospodárenia
s majetkom mesta Nová Dubnica, z dôvodu, že sa jedná prevod pozemku pred rodinným domom
v IBV Miklovky, priľahlého k zastavanej ploche, na ktorej je postavený rodinný dom.
6. Pri navrhovaní kúpnej ceny je možné postupovať podľa Článku 6 ods. 6 písm. f) Zásad
hospodárenia s majetkom mesta Nová Dubnica.
7. Zásady hospodárenia s majetkom mesta Nová Dubnica sú verejne dostupné na webstránke mesta
Nová Dubnica www.novadubnica.eu:
https://www.novadubnica.eu/zasady-hospodarenia-s-majetkom-mesta-nova-dubnica-uplne-znenie.
C/  s c h v a ľ u j e

odpredaj pozemku uvedeného v bode A/ tohto návrhu uznesenia podľa § 9a ods. 15 písm. f)
Zákona č. 138/1991 Zb. o majetku obcí v znení neskorších predpisov do bezpodielového
spoluvlastníctva manželov v podiele 1/1 Ing. Ivanovi Šinkovi a Helene Šinkovej  za dohodnutú kúpnu cenu vo výške 44,70 €/m², čo pri výmere pozemku 32 m²
predstavuje celkovú kúpnu cenu vo výške 1430,40 € (jedentisícštyristotridsať eur 40 centov).

Kupujúci okrem kúpnej ceny uhradia správny poplatok za návrh na vklad vlastníckeho práva
do katastra nehnuteľností vo výške 100,00 €












Ing. Peter  Marušinec
         primátor	





























Za správnosť: Ing. Dana Šťastná
                          vedúca OSO 

